สวัสดีคะ พอดีกินยาคุม ยี่ห้อ yaz แผงแรกไม่มีเลือดออก แต่แผงที่2 ประมาณ เม็ดที่14 คะ เริ่มมีเลือดออกนิดๆๆ. แต่พอเม็ด 19 เริ่มมีเลือดเยอะขึ้นเหมือนจะเป็นประจำเดือน มีปวดท้องนิดๆๆ ด้วยคะ
สวัสดีค่ะ หากทานยาคุมกำเนิดยี่ห้อ Yaz อยู่ ซึ่งเป็นยาคุมชนิดที่มีฮอร์โมนต่ำเป็นพิเศษ และมีจำนวนเม็ดยาที่เป็นฮอร์โมน 24 เม็ด และเม็ดแป้ง 4 เม็ดสุดท้าย ดังนั้น หากทานยาคุมเม็ดที่ 14-19 อยู่ แล้วได้มีเลือดออก เลือดดังกล่าวไม่ได้ถือเป็นเลือดประจำเดือน แต่เป็นเลือดที่เกิดจากผลข้างเคียงของยาคุมกำเนิดได้ โดยเฉพาะหากทานนชนิดที่เป็นฮอร์โมนต่ำค่ะ แนะนำควรทานยาต่อไปก่อน ไม่จำเป็นต้องหยุด และเมื่อทานยาจนถึงเม็ดแป้ง ก็น่าจะมีเลือดออกมาเพิ่มอีก เพราะถือเป็นเลือดประจำ หลังจากนั้น ก็ให้เริ่มทานยาคุมแผงใหม่ต่อไป แต่หากทานแล้วยังคงมีเลือดออกมาอีก แนะนำควรหยุดทานยา และสังเกตต่อไปก่อน หากเลือดหยุดไหล หลังจากนี้ อาจเปลี่ยนยาคุมเป็นยี่ห้อที่มีปริมาณฮอร์โมนสูงขึ้นค่ะแต่หากหยุดทานยาแล้ว ยังคงมีเลือดไหลและปวดท้องน้อย อาจลองตรวจหาการตั้งครรภ์ดูด้วย หากตรวจไม่พบ แต่เลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาสาเหตุค่ะ